stanford-oval/wikipedia huggingface dataset:
אריאל מוניץ
פרסים והוקרות > פרסומים נבחרים

Grisaru TS, Itan M, Klion AD, Munitz A. A new Dawn for eosinophils in the tumor microenvironment. Nat Rev Cancer. 2020. 20:594-607.doi: 10.1038/s41568-020-0283-9
Bitton A, Avlas S, Reichman H, Itan M, Karo-Atar D, Azouz N, Rozenberg P, Diesendruck Y, Nahary l, Rothenberg ME, Benhar I, Munitz A. A key role for IL-13 signaling via the type 2 IL-4 receptor in experimental atopic dermatitis. Science Immunol; 2020;5(44). pii: eaaw2938. doi: 10.1126/sciimmunol.aaw2938
Reichman H, Itan M, Rozenberg P, Yarmolovski T, Brazowski E, Varol C, Gluck N, Shapira S, Arber N, Qimron U, Karo-Atar D, Lee JJ, Munitz A. Activated eosinophils exert distinct anti-tumorigenic activities in colorectal cancer. Cancer Immunol Res. 2019;7(3):388-400. doi: 10.1158/2326-6066.CIR-18-0494
Moshkovits I, Karo-Atar D, Shik D, Reichman H, Itan M, Ejarque-Ortiz A, Hershko AY, Tian L, Coligan JE, Sayos J, Munitz A. CD300f associates with IL-4 receptor a and is required for IL-4-induced cellular responses. Proc Natnl Acad Science USA; 2015:112;8708-13
Ben Baruch-Morgenstern N, Shik D, Moshkovits I, Itan M, Karo-Atar D, Bouffi C, Fulkerson PC, Rashkovan D, Jung S, Rothenberg M, Munitz A. Paired immunoglobulin-like receptor A is an intrinsic, self-limiting pathway suppressing IL-5-induced eosinophil development. Nat Immunol. 2014:36-44.
Munitz A, Brandt EB, Mingler M, Finkelmen FD, Rothenberg ME. Distinct roles for IL-13 and IL-4 via IL-13 receptor alpha 1 and the type II IL-4 receptor in asthma pathogenesis. Proc Natl Acad Sci U S A. 2008 105:7240-5.
לקריאה נוספת

אודי קימרון
אימונולוגיה
הערות שוליים

↑  Professor Francesca Levi-Schaffer, האוניברסיטה העברית בירושלים
↑  פרופ' אריאל מוניץ, באתר הפקולטה לרפואה ע"ש סאקלר, אוניברסיטת תל אביב
↑  AMERICAN FRIENDS OF TEL AVIV UNIVERSITY, Tel Aviv University researchers discover receptor chain involved in atopic dermatitis, eurekalert, ‏19.2.2020
↑  אורנה כהן ואוניברסיטת תל אביב, חוקרים גילו מנגנון בלתי מוכר, המפעיל תאים האחראים למחלות דלקתיות כרוניות כגון אלרגיות ואסתמה, באתר טיימאאוט, ‏23.4.2014
↑   עידו אפרתי, מחקר ישראלי: תאים הגורמים לאלרגיות עשויים להוות טיפול לסרטן המעי הגס, באתר הארץ, 23 בינואר 2019
↑  WAO Centers of Excellence, WAO, ‏נלקח ב:24.2.2021
↑  Leadership, International Eosinophil Society, Inc.
↑  jacionline.org
↑  פרופסור בכיר: "סגר לא מקטין את התמותה, הוא רק דוחה אותה", באתר מעריב אונליין, 15 בספטמבר 2020
↑  מעבדת הקורונה באוניברסיטת תל אביב מצטרפת למערך הבדיקות הלאומי, באתר אוניברסיטת תל אביב, ‏4.5.2020
↑  פרופ' אריאל מוניץ מאוניברסיטת תל אביב, קיבל מענק מחקר מצטיין וברך בשם החוקרים המצטיינים, באתר האגודה למלחמה בסרטן, ‏31.3.2019
↑  מצטייני הרקטור בהוראה "רשימת המאה" - סגל בכיר בשנת הלימודים תשע"ד, באתר teaching-center.tau.ac.il
| --- | --- |
בקרת זהויות :  NLI: 987007301588505171  ISNI: 0000 0000 7096 6290  ORCID: 0000-0003-1626-3019  VIAF: 98393562   WorldCat (עם VIAF): 98393562
ארמדיל חשוף-זנב צפוני

ארמדיל חשוף-זנב צפוני (שם מדעי: Cabassous centralis) הוא מין של ארמדיל מהסוג ארמדיל חשוף-זנב. הוא אחד משני סוגי הארמדיל היחידים שחיים מחוץ לדרום אמריקה, כשהסוג השני הוא ארמדיל טאטו.
תיאור פיזי

הארמדיל חשוף-הזנב הצפוני הוא קטן יחסית לארמדילים אחרים, ומגיע לאורך של 31–42 סנטימטר עם זנב של 11–18 סנטימטר, ומשקל של 2 עד 3.5 קילוגרם. יש להם אזניים קצרות, גדולות ועגולות ועיניים קטנות. אין להם קשקשי שריון על האזניים בניגוד לארמדילים אחרים כגון ארמדיל טאטו.
הגב של הארמדיל מכוסה בשריון לוחות שמורכב מעשר עד שלושה עשר לוחות שמאפשרים לארמדיל גמישות תנועה. השריון הוא חום כהה, עם גוונים צהובים בשוליים התחתונים (בדומה לארמדיל הענק). על הזנב יש לוחות דקים יותר עם יותר מרווח ביניהם בגוון ורוד קל. הצד התחתון של הארמדיל מכוסה בקווצות שיער. יש להם חמישה טפרים בכל רגל, כשהטופר האמצעי הוא מוארך בצורת מגל.
תפוצה

הארמדיל חשוף-הזנב הצפוני חי מדרום מקסיקו, לאורך אמריקה המרכזית ודרומה עד קולומביה, צפון-מערב אקוודור וצפון-מערב ונצואלה, בגבהים של עד 3,000 מטרים מעל פני הים. הוא חי ביערות טרופיים יבשים, יערות עננים, ובסוואנות יבשות, אם כי מעדיף יערות גשם, ועל כן בירוא יערות מהווה עליו איום. אין לו תת-מינים מזוהים.
תזונה והתנהגות

הארמדיל חשוף-הזנב הצפוני הוא נדיר יחסית ונצפה לעיתים רחוקות. הוא אוכל חרקים כמו כל שאר הארמדילים, וניזון בעיקר מנמלים וטרמיטים. הוא מבלה הרבה יותר זמן במחילות שלו מתחת לאדמה משאר סוגי הארמדילים. כשהוא חופר הוא רוטט בצורה דומה למקדחה, כשהוא משתמש בטופרי המגל על הרגליים הקדמיות. הם מסוגלים לגרגר, לצווח ולהמהם, וכשהם נתפסים הם צווחים ומשתינים על הלוכד כדי לגרום לו לשחרר אותם.
בלידה אמהות יולדות רק צאצא אחד, שנולד ורוד, עיוור, וחסר שיער, על אף שקשקשי השריון כבר נראים לעין. הם חיים מעל שבע שנים.
הערות שוליים

↑  ארמדיל חשוף-זנב צפוני באתר הרשימה האדומה של IUCN
אמבולנס (שיר)

אמבולנס הוא סינגל שהקליטו הזמרים הישראלים נועה קירל ומרגי. השיר יצא לאור ב-2 בספטמבר 2020, על ידי חברות התקליטים גאגא בוקינג ו-D-Music, כסינגל שלא מתוך אלבום.
רקע והכרזה

בשנת 2018 עלה המופע Freestyle פסטיגל, בו השתתפו יחד מרגי וקירל, וכן הכירו והפכו לבני זוג במהלך החזרות למופע. במסגרת המופע, הקליטו את השיר "זיכרון ישן", שיצא גם כסינגל באוגוסט 2018. ב-17 באוגוסט 2020 נשאל מרגי בריאיון בישראל היום האם צפוי לצאת שיר משותף נוסף שלו ושל קירל, ומרגי ענה בשלילה. אף על פי כן, כשבועיים לאחר מכן, הכריזו קירל ומרגי על השיר המשותף, על שמו, וכי הוא צפוי לצאת לאור ב-2 בספטמבר.
השיר הוא שיר בסגנון הדאנס האלקטרוני, שכתבו והלחינו קירל, מרגי, סטטיק, רון ביטון, איתי שמעוני וג'ורדי, שגם הפיק את השיר. על תוכן השיר, סיפר מרגי בראיון לערב טוב עם גיא פינס: "הכנסנו את עצמנו למקומות שממש מספרים קצת עלינו ועל הקשר שלנו, כמו למשל על איך החברה מסתכלת עלינו ומנסה תמיד בכל מיני דרכים שונות להפריד, ואנחנו, כמה שזה קלישאתי, חזקים מול זה".
ביקורת

מבקר המוזיקה בן שלו מעיתון הארץ ביקר את השיר באופן שלילי, תוך שאמר כי "המשולש הזה — ג'ורדי־מרגי־סטטיק — היה אחראי לפני כשנה וחצי ל'הזוג הזה', השיר הכי טוב של מרגי, אחד מלהיטי הפופ הישראליים המוצלחים של השנים האחרונות, ושיר שאפילו אלטון ג'ון היה מאשר. ל'אמבולנס' אין את הזרימה הכיפית והאחידה של הלהיט ההוא. חרף היותם של מרגי וקירל מה שנקרא 'פאואר־קאפל' (לשון ההודעה לעיתונות), זה ממש לא 'הזוג הזה 2'", אם כי שיבח את הפקתו המוזיקלית של השיר, ואמר כי היא "טובה מאוד" ו"כמעט קטלנית". גם מבקר המוזיקה יוסי חרסונסקי ביקר את השיר באופן שלילי, כשבאתרו "יוסמיוסיק", אמר כי "שרבטו עבור הזוג נועה קירל את יהונתן מרגי טקסט 'מצב חירום', סוג של בדיחה לגמרי לא מצחיקה", וכי השיר הוא "מהומה על מאומה, כחוש מלודית, רזה רגשית", תוך שנתן לשיר ציון של כשני כוכבי זהב וחצי, מתוך חמישה.
דודי פטימר ממעריב אונליין ביקר את השיר בשלילה אף הוא, באומרו כי השיר הוא "מעין קקופוניה של אפיזודות מוזיקליות שדי מפספסות את המאזין ולא מאפשרות למאזין להספיק ליהנות מהצלילים, פוגמות בסקרנות לשמוע את השיר פעם נוספת ולא מולכות על ידי המקצב אלא מוליכות אותו", וכי מילות נראות לו כ"עדות של הטרדה מינית או הזמנה ללילה של שיכרון חושים, אובדן חושים ואסוציאציות נוספות שבטוחני שאינן בראשי בלבד". העיתונאי ומבקר המוזיקה רז ישראלי ביקר את השיר גם הוא בישראל היום, באומרו כי "זה לא שיר, זו פרסומת", וכי כותבי השיר "רוצים שתחשבו שהם עושים את זה בשביל האמנות".
בסמוך לצאת השיר, התעוררה ביקורת על דמיון בין מקצב השיר למקצבו של השיר "Bury a Friend" של הזמרת בילי אייליש.
וידאו קליפ

הווידאו קליפ של השיר פורסם בערוץ היוטיוב של קירל ב-2 בספטמבר 2020, בסמוך לצאת הסינגל עצמו. הקליפ בוים על ידי רועי רז וצולם בשיתוף פעולה מסחרי עם חברת סמסונג לפרסום סמסונג גלקסי נוט 20. בקליפ נראים קירל ומרגי מאושפזים בבית חולים עתידני. בסמוך לצאת הקליפ, פורסם עבורו בערוץ היוטיוב של סמסונג ישראל סרטון "מאחורי הקלעים" (אנ').
נכון למאי 2023, מונה הצפיות של הקליפ עומד על כ-13 מיליון והוא הקליפ השלישי הנצפה ביותר של מרגי, וה-22 הנצפה ביותר של קירל בפלטפורמה.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 5 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ישראל | 2 בספטמבר 2020 | הזרמת מוזיקה • הורדה דיגיטלית | גאגא בוקינג • D-Music |  |
הערות שוליים

1 2  נועה קירל, יהונתן מרגי, רון ביטון, סטטיק, ג'ורדי, איתי שמעוני
1 2 3  ערב טוב עם גיא פינס, ‏נועה קירל: "מפחיד להגיד, אבל אני חושבת שנהיה יחד לתמיד", באתר ‏מאקו‏, 2 בספטמבר 2020
↑  עדן עטיה, אהבה יש באוויר: הזמרים שהוציאו שירים כבני זוג, באתר פרוגי, 5 באוגוסט 2020
↑  לי מור, יהיה דואט עם נועה או לא? מרגי עונה, באתר ישראל היום, 17 באוגוסט 2020
↑  נועה קירל, הכרזה על השיר, באתר אינסטגרם, 31 באוגוסט 2020
↑  מרגי, הכרזה על השיר, באתר אינסטגרם, 31 באוגוסט 2020
↑  נועה קירל ויהונתן מרגי - אמבולנס, באתר ‏מאקו‏, 2 בספטמבר 2020
↑   בן שלו, שישה אנשים יצרו הדואט החדש של נועה קירל ומרגי. זה לא אומר שהוא טוב, באתר הארץ, 2 בספטמבר 2020
↑  יוסי חרסונסקי, אמבולנס, באתר "יוסמיוסיק", 2 בספטמבר 2020
↑  דודי פטימר, ‏השיר החדש של נועה קירל ויהונתן מרגי נשמע כמו עדות להטרדה מינית, באתר מעריב אונליין, 2 בספטמבר 2020
1 2  רז ישראלי, "אמבולנס" של נועה קירל ומרגי: זה לא שיר, זו פרסומת, באתר ישראל היום, 3 בספטמבר 2020
↑   "אגו וריבים זה לא אנחנו": נועה קירל ויהונתן מרגי משיקים קליפ זוגי ראשון, סרטון בערוץ "כאן 11", באתר יוטיוב (אורך: 3:32)
↑   נועה קירל ומרגי - אמבולנס (Prod. by Jordi), סרטון  באתר יוטיוב (אורך: 2:37)
↑  הדואט שכולנו חיכינו לו: קבלו את השיר המשותף של נועה קירל ומרגי, באתר וואלה, 2 בספטמבר 2020
↑  נועם אסולין, תזמינו לנו אמבולנס: נועה קירל ומרגי בדואט משוגע, באתר פרוגי, 2 בספטמבר 2020
↑   Ambulnace - מאחורי הקלעים, סרטון  באתר יוטיוב (אורך: 2:45)
↑  אמבולנס, באתר ספוטיפיי
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
| מרגי |
| --- | --- | --- |
דיסקוגרפיה
| מיני-אלבומים | מה יהיה • לא להיות לבד • Dark Side of the Rainbow • ‏Shadows of Blue • מרגיש כמו אהבה |  |
| סינגלים | "תני לי רגע" • "הזוג הזה" • "אני לא אני" • "הכל שקוף" • "אסור" • "דיבור נגוע" • "לא יוצא למסיבות" • "אמבולנס" • "סגול בהיר" • "אנג'ל" • "לא להיות לבד" • "Sucks to Know You (FU)" ‏• "Lie Like This" • "צונאמי" |  |
| השתתפות בסינגלים | "Hoodie" |  |
| ערכים קשורים | הכוכב הבא לאירוויזיון 2018 • טדי הפקות • Mobile1 Music • סבן מיוזיק גרופ |  |
אנקת גבהים (סרט, 1992)

| --- | --- |

כרזת הסרט
 מבוסס על:  הרומן אנקת גבהים מאת אמילי ברונטה
 בימוי:  פיטר קוזמינסקי 
 הופק בידי:  סיימון בוסנקט מרי סלוויי כריס תומפסון
 תסריט:  אן דוולין 
 עריכה:  טוני לווסון 
 שחקנים ראשיים:  ז'ולייט בינוש רייף פיינס ג'נט מק'תיר
 מוזיקה:  ריושי סקאמוטו 
 צילום:  מייק סאות'ון 
 מדינה:  הממלכה המאוחדת 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  1992 
 משך הקרנה:  105 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית, סרט רומנטי, מלודרמה 
 דף הסרט ב־IMDb
 
אנקת גבהים של אמילי ברונטה (באנגלית: Emily Brontë's Wuthering Heights) הוא סרט קולנוע משנת 1992, עיבוד לרומן באותו שם מאת אמילי ברונטה. הסרט בבימויו של פיטר קוסמינסקי.
הסרט יצא לאקרנים ב-1992, והוא מבוסס על הרומן של אמילי ברונטה שיצא לאור ב-1847. גרסה זו של הרומן בולטת בכך שהיא כוללת את סיפורם של בני הדור השני, ילדיהם של קאתי, הינדלי והיתקליף, שלרוב מושמטים בגרסאות הקולנועיות.
תקציר העלילה

הסרט סובב סביב חייהם של בני משפחת ארנשו ומשפחת לינטון. הוא מתאר סיפור של סבל, נקמה ואהבה שאינה הדדית.
צוות השחקנים

רייף פיינס – היתקליף
ז'ולייט בינוש – קאתי ארנשו לינטון (ואחר כך קתרין לינטון, בתה של קאתי)
ג'רמי נורת'ם – הינדלי ארנשו
סיימון שפרד – אדגר לינטון
סופי וורד – איזבלה לינטון
ג'נט מק'תיר – נלי דין
ג'ייסון רידינגטון – הרטון ארנשו
סיימון וורד – מר לינטון
ג'ניפר דניאל – גברת לינטון
פול ג'פרי – מר לוקווד
ג'ון וודוויין – תומאס ארנשו
ג'ונתן פירת' – לינטון היתקליף
שינייד או'קונור – אמילי ברונטה
הפקה

חברת ההפקה סרטי פרמאונט נאלצה להוסיף לשם הסרט את שם הסופרת מכיוון שהזכויות על השם "אנקת גבהים" שייכות לחברת סמואל גולדווין סטודיו (שנמכרה למטרו גולדווין מאייר) בשל קבלת הזכויות עבור הסרט משנת 1939.
כוכבי הסרט רייף פיינס, בדמות היתקליף המיוסר, וז'ולייט בינוש, בדמות הנפש החופשייה קתרין ארנשו, שיתפו פעולה מאוחר יותר בסרט הקולנוע המצליח "הפצוע האנגלי".
הבמאי האמריקאי סטיבן ספילברג ליהק את רייף פיינס לגלם את דמותו של אמון גת בסרט "רשימת שינדלר" בעקבות הופעתו בתפקיד היתקליף.
ביקורת

הסרט קיבל לרוב ביקורות שליליות מהמבקרים. בסקר של אתר Rotten Tomatoes קיבל הסרט ציון של 25% המבוסס על 8 סקירות, וממוצע של 4.5 מתוך 10.
הערות שוליים

↑  French, Philip (13 בנובמבר 2011). "Wuthering Heights – review". The Observer. נבדק ב-13 באוקטובר 2017. {{cite news}}:  (עזרה)
↑  Wuthering Heights (1992). Rotten Tomatoes
אקרומיופלסטיה

אקרומיופלסטיה הוא טיפול ניתוחי לשינוי צורת שיא הכתף של עצם השכם (אקרומיון בלעז) הנערך לחולים עם קרע במסובבי הכתף.
סיכויי הצלחת הניתוח עולים ככל שמועד הניתוח קרוב למועד החבלה, גיל צעיר, קרע קטן וללא מחלות רקע כמו סוכרת ומחלות כלי דם או עישון. ניתוח זה מטרתו לשפר את איכות החיים מבחינת כאבים ופעילות ביד מעל גובה הכתף, בעיקר כוח. באדם פעיל וצעיר הניתוח יכול לתרום לפעילות הכתף. ככל שהחולה מתרחק מזמן הקרע יורדים סיכויי התפירה. כל עוד אין רטרקציה של הגיד (התרחקותו מאזור האחיזה בראש עצם הזרוע עקב משיכתו על ידי השריר) סיכויי הניתוח עולים. ללא ניתוח הקרע עלול לגדול. וזוהי אחת ממטרות הניתוח, למנוע את גדילתו מקרע קטן לקרע גדול.
ניתוח משייפים את שיא הכתף של עצם השכם כדי להקטין את הסיכוי לקרע נוסף בעתיד.
החלטה לגבי ניתוח תלויה במידת ההפרעה התפקודית והכאבים . ההחלטה מתבצעת בין המטופל לבין האורתופד המנתח תוך התבססות על בדיקה גופנית, מצב בריאותי, מחלות רקע ובדיקות ההדמיה.
אין חיבור של הגיד ללא ניתוח.
לאחר הניתוח נערך שיקום הנמשך בין שלושה לשישה חודשים. החזרה לפעילות יום יומית היא סביב 6 שבועות ולפעילות ספורטיבית כ-6 חודשים עד שנה.
הצלחת הניתוח תלויה בגורמים שצוינו למעלה. כשבתנאים האופטימליים יש בין 80 ל-90% הצלחה. 
לאחר הניתוח מופיעים כאבים למשך מספר שבועות עד מספר חודשים. יש סיכונים בניתוח אך שכיחותם נמוכה, הסיכונים הם: פגיעה בכלי דם, בעצבים סיבוכים בהרדמה, כתף קפואה, וכישלון בהצלחת הניתוח.
נחיצות ההליך מוטלת בספק שכן נמצא שלניתוח לתיקון קרעים במסובבי הכתף ללא ביצוע של אקרומיופלסטיה תוצאות טובות מבחינת תפקוד והרגשה גם שנים לאחר הניתוח.
ראו גם

מסובבי הכתף
הערות שוליים

↑  McCallister WV, Parsons IM, Titelman RM, Matsen FA 3rd. Open rotator cuff repair without acromioplasty. The Journal of bone and joint surgery. American volume. 2005 Jun;87(6):1278-83. PMID 15930537
↑  Goldberg BA, Lippitt SB, Matsen FA 3rd. Improvement in comfort and function after cuff repair without acromioplasty. Clinical orthopaedics and related research. 2001 Sep;(390):142-50. PMID 11550860
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אנדרוניקוס השלישי, קיסר האימפריה הביזנטית

אנדרוניקוס השלישי פלאיולוגוס (ביוונית ביזנטית: Ἀνδρόνικος Δούκας Ἄγγελος Κομνηνός Παλαιολόγος‏; 25 במרץ 1297 – 15 ביוני 1341), היה הקיסר הביזנטי מ-1328 עד 1341. הוא היה בנם של מיכאל התשיעי פלאיולוגוס וריטה מארמניה. הוא הוכרז כקיסר שותף בצעירותו, לפני 1313, ובאפריל 1321 הוא מרד בסבו, אנדרוניקוס השני פלאיולוגוס. הוא הוכתר רשמית כקיסר שותף בפברואר 1325, לפני שהדיח את סבו על הסף והפך לקיסר יחיד ב-24 במאי 1328.
האימפריה הביזנטית בשנת 1340, כולל בולגריה, סרביה והבייליק העות'מאני.
שלטונו כלל את הניסיונות הכושלים האחרונים לעצור את הטורקים העות'מאניים בבתיניה ואת התבוסה ברוסוקסטרו נגד הבולגרים, אך גם את חידוש השלטון המוצלח בכיוס, לסבוס, פוקאה, תסליה ואפירוס. מותו המוקדם הותיר ואקום כוחני שהביא למלחמת אזרחים הרת אסון בין אלמנתו, אנה מסבויה, לבין ידידו ותומכו הקרוב ביותר, יוחנן השישי קנטקוזנוס, שהובילה להקמת האימפריה הסרבית ולכניסה של האימפריה העות'מאנית לחבל הבלקן.
ביוגרפיה

אנדרוניקוס נולד בקונסטנטינופול ב-25 במרץ 1297. אביו, מיכאל התשיעי פלאיולוגוס, החל לשלוט באופן מלא כקיסר שותף בערך בשנת  1295.
במרץ 1318 נשא אנדרוניקוס לאישה את אירנה מבראונשווייג, בתו של היינריך הראשון, דוכס בראונשווייג-גרובנהאגן. בשנת 1321 היא ילדה בן, שמת בינקותו.
בשנת 1320, אנדרוניקוס גרם בטעות למותו של אחיו מנואל, ולאחר מכן אביהם, הקיסר השותף מיכאל התשיעי פלאיולוגוס, מת מרוב צער. הרצח וההתנהגות המופקרת הכללית של אנדרוניקוס השלישי וחבורתו, בעיקר הבנים הצעירים של החמולות האריסטוקרטיות הגדולות של האימפריה, הביאו לקרע עמוק ביחסים בין אנדרוניקוס הצעיר לסבו, שעדיין שלט כקיסר אנדרוניקוס השני פלאיולוגוס.
הקיסר אנדרוניקוס השני התכחש לנכדו אנדרוניקוס, שנמלט מהבירה, גייס את תומכיו בתראקיה והחל למלוך כקיסר יריב ב-1321. חודשים ספורים לאחר תחילת המרד, אנדרוניקוס השני התרצה וקרא לאנדרוניקוס השלישי כקיסר שותף שלו. הוויתור לא הספיק כדי למנוע מלחמת אזרחים לסירוגין בין שני המלכים בשנים 1321 עד 1328.
הקיסרית אירנה מתה ב-16/17 באוגוסט 1324 ללא ילד בחיים. תאודורה פלאיולוגינה, אחותו של אנדרוניקוס השלישי, נישאה לצאר החדש מיכאל שישמן, קיסר בולגריה החדש ב-1324. אנדרוניקוס השלישי, שהיה אז אלמן, נישא לאנה מסבויה באוקטובר 1326. בשנת 1327 היא ילדה את מריה (ששמה שונה לאירנה) פלאיולוגינה.
אנדרוניקוס השלישי חתם על הסכם צ'רנומן משנת 1327, ברית עם הצאר מיכאל שישמן, קיסר בולגריה נגד סטפן אורוש השלישי דצ'נסקי מסרביה. בשנת 1328 הסתיימה מלחמת האזרחים הביזנטית עם הדחתו של הקיסר אנדרוניקוס השני, שפרש למנזר.
ביוגרפיה > שלטונו > מדיניות פנים

יוחנן קנטקוזנוס, megas domestikos של אנדרוניקוס השלישי ומאוחר יותר הקיסר, החזיק בסמכות אדמיניסטרטיבית יעילה במהלך השלטון, בעוד הקיסר נהנה באופן אישי מציד ומלחמה.
אנדרוניקוס השלישי גם ביצע רפורמה במערכת המשפט באמצעות יצירתו של הרכב של ארבעה שופטים, שנקרא "שופטים אוניברסליים של הרומאים".
משפחתו

אנדרוניקוס השלישי התחתן לראשונה ב-1318 עם אירנה מבראונשווייג, בתו של היינריך הראשון, דוכס ברונסוויק-לינבורג; היא מתה בשנת 1324. היה להם בן אלמוני, שמת זמן קצר לאחר לידתו ב-1321.
בשנת 1326 התחתן אנדרוניקוס השלישי עם אשתו השנייה אנה מסבויה בתם של אמדאו החמישי, רוזן סבויה ושל אשתו השנייה מארי מברבנט, רוזנת סבויה. נישואיהם הולידו כמה ילדים, ביניהם:
מריה-אירנה פלאיולוגינה, שנישאה למיכאל אסן הרביעי מבולגריה
יוחנן החמישי פלאיולוגוס (נולד ב-18 ביוני 1332)
מיכאל פלאיולוגוס, דספוט (יורש מיועד)
אירנה (שמה שונה למריה) פלאיולוגינה, שנישאה לפרנצ'סקו הראשון גאטילוסיו.
על פי ההיסטוריון הביזנטי בן התקופה ניספורוס גרגוראס (בערך 1295–1360), לאנדרוניקוס הייתה גם בת לא חוקית, אירנה פלאיולוגינה מטרפזונטס, שנישאה לקיסר בסיליוס מטרפזונטס והשתלטה על כס המלכות של אימפריית טרביזונד בין השנים 1340 ל-1341. הנוסע בן התקופה אבן בטוטה (1304–1368/69) מתעד בריהלה שלו גם את קיומה של בת נוספת, שהייתה נשואה לאוזבק חאן מאורדת הזהב, התאסלמה וקיבלה את השם ביילון. אבן בטוטה טוען שליווה אותה לקונסטנטינופול מחצר בעלה בסוף 1332 או 1334.
ירושה ומורשת

אנדרוניקוס השלישי מת בקונסטנטינופול, בגיל 44, ב-15 ביוני 1341, אולי בגלל מלריה כרונית, ונקבר במנזר הודגון לאחר שארונו הוצב באיה סופיה. היסטוריונים טוענים כי שלטונו הסתיים כאשר האימפריה הביזנטית עדיין התקיימה, ובדרך כלל אינם מעידים על ליקויים בהנהגתו במותו מאוחר יותר. יוחנן החמישי פלאיולוגוס ירש את אביו כקיסר ביזנטי, אך בגיל תשע בלבד, הוא היה תחת עוצר.
מסעותיו האנרגטיים של הקיסר אנדרוניקוס השלישי פשוט חסרו כוח מספיק כדי להביס את האויבים האימפריאליים והובילו לכמה תהפוכות ביזנטיות משמעותיות בידי הבולגרים, הסרבים והעות'מאנים. אנדרוניקוס השלישי בכל זאת סיפק מנהיגות פעילה ושיתף פעולה עם מנהלים מוכשרים. תחתיו, האימפריה הייתה הכי קרובה להחזרת עמדת הכוח בבלקן ובחצי האי היווני לאחר מסע הצלב הרביעי. אובדן של כמה שטחים אימפריאליים באנטוליה, לעומת זאת, הותיר את הטורקים העות'מאנים מוכנים להתרחב לאירופה.
בתוך חודשים ספורים לאחר מותו של אנדרוניקוס השלישי, מחלוקת על הזכות להחזיק את העוצרות על הקיסר החדש יוחנן החמישי פלאיולוגוס ועמדתו של יוחנן קנטקוזנוס כראש הממשלה הכל יכול וידידו של אנדרוניקוס הובילו להתפרצותו של הביזנטי ההרסני. מלחמת האזרחים של 1341–1347, שכילתה את משאבי האימפריה והותירה אותה במצב בלתי נסבל. האימפריה הביזנטית המוחלשת לא הצליחה למנוע את הקמתה של האימפריה הסרבית, ויותר מכך, את הפלישה העות'מאנית לאירופה.
הערות שוליים

1 2 3  Fine, John (1994). The Late Medieval Balkans. Ann Arbor, MI: University of Michigan Press. p. 288. ISBN 978-0-472-08260-5.
1 2 3  Fine, John (1994). The Late Medieval Balkans. Ann Arbor, MI: University of Michigan Press. p. 288. ISBN 978-0-472-08260-5.
↑  Norwich. Byzantium: The Decline and Fall p. 284
↑  Fine, John (1994). The Late Medieval Balkans. Ann Arbor, MI: University of Michigan Press. p. 291. ISBN 978-0-472-08260-5.
| --- | --- |
בקרת זהויות :  PLWABN: 9810666264105606  GND: 118645218  ISNI: 0000 0003 8300 8499  LCCN: n85041125  NLG: 278387  NTA: 072363800  SELIBR: 174809  SUDOC: 253183820  VcBA: 495/43824  VIAF: 267947694   WorldCat (עם VIAF): 267947694 
בזיליקום כסף של אנדרוניקוס השני ואנדרוניקוס השלישי
באסטינגוריטיטאן

| באסטינגוריטיטאן |
| --- | --- |

תקופה
קרטיקון עליון, 93.9 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
תת־מערכה:: חולייתנים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי לטאה
תת־סדרה:: דמויי זאורופודים
אינפרא־סדרה:: זאורופודה
על־משפחה:: טיטאנוזאוריה
סוג:: Bustingorrytitan
מין:: Bustingorrytitan shiva
שם מדעי
 Bustingorrytitan shiva

באסטינגוריטיטאן (שם מדעי: Bustingorrytitan) הוא סוג של דינוזאור זאורופוד מענף טיטאנוזאוריה. הוא נתגלה בארגנטינה בתצורת הוינקול (שם גם נתגלה הארגנטינוזאורוס הענק) ב-2001 אך תואר והוגדר במאמר מדעי רק ב-2023 על ידי מריה אדית סימון וסלגדו. בסוג זה ידוע מין יחד Bustingorrytitan shiva, ומשקלו הוערך ב-67.3 טונות מטריות, דבר ההופך אותו לאחד הדינוזאורים הכבדים ביותר שחיו אי-פעם.
גילוי ושם

ב-2001 נתגלו מספר מאובני זאורופודים בויז'ה אל-צ'וקון, ומי שחקרה אותו - מריה אדית סימון - דיווחה עליו בכנס והוא קיבל את השם הלא רשמי - "זאורופודוס" ("Sauropodus"). הוא תואר לראשונה רק בשנת 2011 בתזה של סימון. ההולוטיפ של הבאסטינגוריטיטאן זכה למספר הקטלוגי MMCH-Pv 59/1-40 וכולל שלד חלקי של 4 פרטים שכוללים חוליות, לסת תחתונה (dentary), חלק מעצמות אגן הירכיים ומספר עצמות של הגפיים.
הוא תואר במאמר מדעי רק ב-2023 בידי סימון וסלגדו. שם הסוג נבחר לכבד את מנואל באסטינגורי, שבשטחו נמצא המאובן, עם התוספת טיטאן שבאה לציין בעל חיים ענק (על שם הטיטאנים מהמיתולוגיה היוונית). שם המין "shiva" הוא על שם האל ההינדי שיווה שהורס ומשנה את היקום, והוא מתייחס לתקופת חייו - תקופת המעבר בין הקנומן לטורון שבה הפאונה עברה שינוי משמעותי.
באסטיון הדייגים

באסטיון הדייגים בבודפשט
אחד משבעת הצריחים של באסטיון הדייגים
בנוף הנשקף ממצודת הדייגים נראים פשט, ובנין הפרלמנט ההונגרי.
באסטיון הדייגים (בהונגרית: Halászbástya), בעברית "מצודת הדייגים", הוא באסטיון בסגנון נאו-גותי ונאו-קלאסי הממוקם סביב כנסיית מתיאש, בגבעת הטירה בבודפשט שבבודה. זהו מבנה ראווה שמטרתו נוי בלבד ואין לו שום תפקיד הגנתי. הוא תוכנן ונבנה בין השנים 1895–1902 לפי התוכניות של פרידיש שולק (Frigyes Schulek). בין השנים 1947–1948, ניהל בנו של שולק, יאנוש שולק, את פרויקט השיקום והשחזור של המבנה, לאחר שכמעט נהרס לחלוטין במלחמת העולם השנייה.
מהצריחים והבאסטיון נגלה נוף פנורמי של הדנובה, האי מרגיט, פשט וגבעת גלרט. שבעת הצריחים של הבאסטיון מסמלים את שבעת השבטים המדיארים שהתיישבו במישור הפאנוני בשנת 896.
ה"מצודה" קיבלה את שמה מגילדת הדייגים שהייתה אחראית על הגנת צידה זה של המצודה בימי הביניים. זוהי טרסת תצפית, בעלת מדרגות ושבילי הליכה רבים.
פסל ברונזה של אישטוון הראשון, מלך הונגריה, רכוב על סוסו הוקם במקום בשנת 1906. הפסל ממוקם בין הבאסטיון לכנסיית מתיאש. הכן שעליו ניצב הפסל נבנה על בסיס תוכניתו של פרידיש שולק, בסגנון נאו-קלאסי, עם ציורים המתארים פרקים בחיי המלך.
גלריה

באסטיון הדייגים ופסלו של אישטוון הראשון
מבט על
פסל הברונזה של אישטוון הראשון מלך הונגריה
הבאסטיון כפי שנראה מהדנובה
הבאסטיון בלילה
מבט אווירי על הבאסטיון וכנסיית מתיאש